Kjole for Skole

Kjole for Skole var en innsamlingsaksjon som pågikk høsten 2013. Prosjektet Kjole for Skole samlet inn kjoler fra hele landet, auksjonerte de bort på nett, og pengene var påtenkt organisasjonen Cigiit Manyatta.«Spente på hvor mye skole det blir av kjoler», artikkel fra NRK Hedmark og Oppland, 23. september 2013 Prosjektet oppsto som en samtale på Twitter under #KjoleForSkole, og ble utelukkende drevet av frivillige. Kjoleauksjonen besto av to deler. Først en nettauksjon på bazar.no, før en avsluttende fysisk auksjon. Litt over 300 kjoler ble samlet inn og auksjoner bort på nett og ved liveauksjonen den 23.september 2013.«Ernas kjole satte auksjonsrekord» , artikkel fra nettstedet kjendis.no 24. september 2013 

Prosjektet ble markedsført og driftet i sosiale medier. Flere kjente personer ble utfordret om å bidra med kjoler til auksjonen. Blant de som bidro med kjole var blant annet prinsesse Ingrid Alexandra, Gunhild Stordalen, Anita Krohn Traaseth, Karita Bekkemellem, Erna Solberg, Jenny Skavlan, Henriette Bruusgaard, Mia Gundersen, Ingrid Bjørnov, Anne-Grete Strøm-Erichsen, Inga Marte Thorkildsen og Kristin Halvorsen. Prosjektet samlet inn i underkant av 200 000 kr. I en kronikk i avisen Dagbladet ble aksjonen kritisert for å bidra til et tvilsomt bistandsprosjekt.«Ukritisk kjoleaksjon», kronikk i Dagbladet 23. september 2013 

 Referanser 

 Eksterne lenker 
 Nettside for prosjektet
 Nettsted for organisasjonen Cigiit Manyatta

Kategori:Filantropi